ที่ตั้ง: ร้านอยู่ใกล้ๆศูนย์ประชุมฯ อยู่ตรงข้ามแฟลตโรงพักช้างเผือกค่ะ

การบริการ: มีบริการตนเองตักน้ำแข็ง ตักผักสด(ล้างสะอาดแล้ว) หยิบจานชามช้อน แก้วน้ำ

อาหาร: 4.5/5
ปลาส้มทอดกระเทียม - เมนูเด็ดของร้าน รสออกเปรี้ยวเล็กๆแทรกรสเค็มออกมา ตัวปลาทอดได้กรอบ เนื้อเยอะ เจ้าของบอกว่าส่งตรงจากชัยภูมิสดใหม่ตลอด

ผัดผักรวมมิตร - ไม่มีเนื้อสัตว์ มีเห็ดออริจิน เห็ดหูหนูดำ กระหล่ำ รสออกแนวอาหารจีนมากกว่า จัดว่าตัดกับจานอื่นมากไปหน่อย

ยำทะเลรวมมิตร - หอยแมลงภู่มาใหญ่มากก สะอาด ไม่มีขี้โคลน กุ้งกรอบเด้งและตัวใหญ่สุดๆ ไม่น่าเชื่อว่าจานนี้แค่ 60฿!

ไก่ย่างครึ่งตัว - มาในราคาแค่ 150฿ แต่เต็มจานมาก ไก่ร้านนี้หอม ย่างแห้งๆแต่มีเนื้อเยอะ! ซึ่งมันดีมาก ปกติถ้าไก่แห้งเจอแต่ร้านที่เนื้อไม่ค่อยมี

ส้มตำไข่เค็ม - ให้เส้นมะละกอเยอะสะใจ ยอมใจคนตำ รสนัวๆ ถ้าเผ็ดน้อยขอสั่งพริกเม็ดเดียวจะกำลังดี

ต้มแซ่บเอ็นแก้ว - คุณแม่ปราบปลื้มมาก แม่ครัวปรุงมานัวดีมาก ซดหมดชาม เอ็นแก้วกรุบกรอบสัมผัสได้ถึงคอลลาเจนค่ะ 555

คอหมูย่าง - ไม่มันมากไป เนื้อเยอะ
ที่สั่งหมดนี้กินแค่ 4 คน รวมค่าอาหาร น้ำ น้ำอัดลมขวดใหญ่ 2 ขวด แค่ 7ร้อยกว่าบาทเองค่ะ แนะนำให้ไปลองค่ะ





